Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 224/08)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„ROSSO DI MONTEPULCIANO“

Viitenumber: PDO-IT-A1458-AM02

Teate esitamise kuupäev: 21.4.2020

KINNITATUD MUUDATUSE KIRJELDUS JA PÕHJUSED

1. „Rosso Di Montepulciano“ – Märgistamine

Kohustus märkida etiketile lisaks kaitstud päritolunimetusele „Rosso di Montepulciano“ ka laiem geograafiline nimetus „Toscana“.

Muudatusettepanek võimaldab anda täpset teavet veinide geograafilise päritolu kohta.

Muudatus käsitleb koonddokumendi punkti 9 ja tootespetsifikaadi artiklit 7.

KOONDDOKUMENT

1. Toote nimetus

Rosso di Montepulciano

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

„Rosso di Montepulciano“

Värvus: rubiinpunane

Lõhn: intensiivselt veinine

Maitse: kuiv, püsiv, kergelt tanniinine

minimaalne üldalkoholisisaldus (mahuprotsentides) 11,50;

suhkruvaba ekstrakti miinimumsisaldus (g/l): 21,00.

Kui allpool esitatud tabelis ei ole väärtust märgitud, vastavad veinid riigi ja Euroopa Liidu õigusaktides kehtestatud piirmääradele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta) 20 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

„Rosso di Montepulciano“

Veinivalmistuse eritava

Kaitstud päritolunimetusega veini „Rosso di Montepulciano“ ei tohi vabasse ringlusse lubada enne viinamarjade tootmisele järgneva aasta 1. märtsi.

b. Maksimaalne saagikus

„Rosso di Montepulciano“

10 000 kg viinamarju hektari kohta

„Rosso di Montepulciano“

70 hektoliitrit hektari kohta

6. Määratletud geograafiline piirkond

Viinamarjade tootmispiirkond kuulub Montepulciano kommuuni haldusalasse Siena provintsis Toscana maakonnas.

Valdichiana tasandikud on tootmispiirkonnast välja jäetud.

7. Peamised veiniviinamarjasordid

’Sangiovese N.’ – ’Sangioveto’

8. Seos(t)e kirjeldus

„Rosso di Montepulciano“

Tootmispiirkonna pinnas koosneb peamiselt pliotseeni ajastikust pärinevast liivast. Piirkonna kliima on meteoroloogilisest seisukohast vahemereline, mis soodustab viinamarjade aromaatsete ja fenoolsete omaduste arengut. Viinamarjasortide kombinatsiooni aluseks on sort ’Sangiovese’, eelkõige kohalik biotüüp ’Prugnolo gentile’, mida kasvatatakse spaleermeetodil (toestuse peal). Montepulciano veini pikk ajalugu alates etruskide ajajärgust kuni tänapäevani on tingitud inimtegurist, mille puhul kogemused ja kultuur on aja jooksul koostoimes keskkonnaga teinud kindlaks, arendanud ja valinud välja kvaliteetse veini tootmise parimad tavad.

9. Olulised lisatingimused (pakendamine, märgistamine, muud nõuded)

„Rosso di Montepulciano“ – Märgistamine

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

etiketile tuleb lisaks kaitstud päritolunimetusele „Rosso di Montepulciano“ märkida ka laiem geograafiline nimetus „Toscana“, et teavitada tarbijaid veinide täpsest geograafilisest päritolust.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15315

(1) ELT L 9, 11.1.2019, lk 2.